Xi'an

Xi'an inggih punika ibu kota saking propinsi Shaanxi Cina. Satunggil kota sub-propinsi ring dataran Guanzhong, kota puniki pinaka kota sané pinih akéh kramannyané kaping tiga ring Cina Kauh risampuné Chongqing miwah Chengdu, taler kota sané pinih akéh panjakné ring Cina Kalér Kauh. Akéh panjakné inggih punika 12,95 yuta ring sensus warsa 2020, taler panjak urban 9,28 yuta.

Xi'an inggih punika silih sinunggil kota pinih purwa ring Cina. Kasub pinaka Chang'an ring sajebag lelintihané, Xi'an wantah silih tunggil Petang Ibu Kota Kuna Agung, sampun ngambel genah ring sor makudang-kudang dinasti ring Babad Cina, ngranjing Zhou Kauh, Qin, Han Kauh, Sui, Zhou Kalér miwah Tang. Xi'an mangkin dados genah wisata sané pinih kaloktah kaping kalih ring Cina. Kota puniki wantah silih tunggil titik terminal ring Margi Sutra duk masa kuna miwah abad patengahan, taler genah abad ka-3 SM Tentara Terakota sané katugasin olih Maharaja Qin Shi Huang—makakalih punika ngerajing pinaka Situs Tetamian Jagat UNESCO.